গত রোববার দিবাগত রাতে মুহতামিম আনোয়ারীর বিরুদ্ধে দুই শিশুকে বলদকার চেষ্টার অভিযোগ উঠে। ঘটনার আগের দিন মাদ্রাসা বন্ধের সময় পেকুয়া উপজেলার টইটং থেকে দুই মহিলা আবু শামা ও রিয়াদ নামক দুই শিশু সন্তানকে ফাঁসিয়াখালীর আশরাফিয়া মাদ্রাসায় ভর্তি করে। শিশু রিয়াদের মা’র সাথে মুঠোফোন যোগাযোগ করা হলে তিনি বলেন ‘চুনতির একটি মাদ্রাসায় তার বোনের পুত্র আবু শামা ও রিয়াদ অধ্যয়নরত ছিল। খরচের সাশ্রয়ী করতে দুই শিশুকে চুনতির মাদ্রাসা থেকে নিয়ে একইদিন ফাঁসিয়াখালীর আশরাফিয়া মাদ্রাসায় গিয়ে ভর্তি করাই। মাদ্রাসায় শিশুদের রেখে গেলে পরদিন রাতে মুহতামিম তাদের বলৎকার চেষ্টা করেছে বলে শিশুর কাছ থেকে জানতে পারি।’ এদিকে মাদ্রাসা বন্ধ থাকার পরও শিশু দুটিকে রেখে যাওয়ার বিষয়টি রহস্যজনক মনে করেন স্থানীয় অনেকে।